Ọrụ Dibia/Ezenwanyị bụ ọrụ omenaala na eji ichụaja, ife mmụọ na ibu arụsị eje ozi. E nwere dibia nwoke ma nwekwaa dibia nwanyị. Na akụkụ obodo ndi na Anambra North Senatorial Zone na aha oyibo, ya bụ obodo ndi ahụ di na mba mmili dika Anam, Nsugbe, Aguleri, Umueri, Nando na Awkuzu, ihe a na-akpọ ụmụ nwanyị na-eme dibia bụ Ezenwanyị mọbụ dibia mmiri. Ọtụtụ ndi dibia bụ ọnatarachi. Nke pụtara na ọrụ dibia/Ezenwanyị ahụ mara ha. O nwere ike ọ bụrụ na nna ha maọbụ nne ha nwere aka ọrụ ahụ, ọ wee maa ha ibụ ndi oje ozi nke arụsi ahụ, n'ihi na a ga-enwerịrị isi ga-ebu ogwe. Dibia na Ezenwanyị nile nwere ọrụ nke ha na-arụ pụrụ iche. Ọtụtụ ndị dibia na Ezenwanyị na-ebu agha megide ndi ibiara igbu mọbụ imegbu ndi chọrọ ha ọru. Ọtụtụ na-agwọ ọgwụ na-enyere ndi ahịa ha aka ire ahia mọbụ chekwaba ha. Ọtụtụ na enye ọgwu maka nria nria di iche dika dimgba, akwụkwụ, iba na ọria ndi ọzọ. E nwere dibia/Ezenwanyị na-achọpụta ihe furu efu na onye zuru ya.